Vitālijs Orlovs
Vitālijs Orlovs (sündinud 30. mail 1964 Jēkabpilsis) on Läti arst ja poliitik. Ta on rahvuselt karjalane. Ta kuulub parteisse Koosmeel ja ühendusse Koosmeele Keskus. Ta lõpetas 1993. aastal Riia Meditsiiniinstituudi neuroloogina. 2002. aastal valiti ta Inimõiguste Eest Ühtses Lätis nimekirjas seimi liikmeks. 2006., 2010., 2011. ja 2014. aasta parlamendivalimistel valiti ta seimi liikmeks Koosmeele Keskuse nimekirjas. 2018. aasta parlamendivalimistel valiti ta taas seimi liikmeks.